**ДО**

**ОБЩИНСКИ СЪВЕТ**

**ГР. Е Л Х О В О**

**ДОКЛАДНА ЗАПИСКА**

**от Петър Киров**

**кмет на община Елхово**

 Относно: Изработване на проект за подробен устройствен план /ПУП/-план за регулация и застрояване /ПРЗ/ на поземлен имот 045040, местност „АРЕАЧ БАИРА” по картата на възстановената собственост /КВС/ на землище с. Кирилово, община Елхово

Уважаеми дами и господа общински съветници,

В община Елхово е постъпило заявления с вх. № Д- 94-02-289 от 25.07.2017 год. от „Ивони 2000“ гр.Ямбол за разрешение изработване на проект за подробен устройствен план- план за регулация и застрояване на поземлен имот 045040, местност „АРЕАЧ БАИРА” по КВС на землище с.Кирилово, община Елхово, във връзка с реализиране инвестиционните намерения на възложителя – урегулиране на поземления имот с отреждане „за търговия и услуги “.

Поземлен имот 045040, местност „АРЕАЧ БАИРА” по КВС на землище с.Кирилово, община Елхово е с начин на трайно ползване - нива, собственост на „Ивони 2000“ съгласно акт № 110 т.ІІ д. 252 / 2017 г. на Служба по вписванията – гр.Елхово.

Към заявлението за изработване на ПУП са приложени задание за проектиране, скица на имота и документ за собственост.

 Съгласно чл. 124а, ал.1 от Закона за устройство на територията /ЗУТ/ , разрешения за изработване на проекти за подробни устройствени планове на поземлени имоти извън границите на урбанизираните територии се дава с решение на общинския съвет. С разрешението по чл.124а се одобрява и заданието по чл.125 от ЗУТ.

Предвид гореизложеното, предлагам Общински съвет-Елхово да вземе следните

**Р Е Ш Е Н И Я :**

 1. На основание чл.124а , ал.1 от ЗУТ разрешава изработване на ПУП- план за регулация и застрояване на поземлен имот 045040, местност „АРЕАЧ БАИРА” по КВС на землище с.Кирилово, община Елхово.

 2. На основание чл.124б, ал.1 от Закона за устройство на територията, одобрява задание по чл.125 от ЗУТ за проектиране ПУП-ПРЗ на поземлен имот 045040, местност „АРЕАЧ БАИРА” по КВС на землище с.Кирилово, община Елхово.

**ПЕТЪР КИРОВ**

*Кмет на община Елхово*

Съгласувал:

Славка Дражева

Юрисконсулт

Изготвил:

Георги Ненов

Главен специалист